|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  LUM | Zaporedna št. ure:  46., 47. | Datum:  20. 3. 2020 | Učiteljica:  Zdenka Mežan |
| Tema:  Arhitektura: Naravni in umetni prostor (oblikovanje prostorskih oblik iz naravnih materialov v odprtem prostoru) | | | |
| Pripomočki: Vse, kar najdeš v naravi | | | |
| Namen učenja:   * Naučiti se oblikovati prostorsko obliko iz naravnih materilaov | | | |
| Kriteriji uspešnosti: Uspešen/uspešna sem ko:   * si pridobim izkušnje z oblikovanjem prostorske oblike iz naravnih materialov. | | | |
| Potek dela:  **Izdelava motiva po lastni želji iz naravnih materialov**  Ker menim, da je pomembno, da preživiš čim več časa zunaj na svežem zraku, sem se odločila, da boš današnji dve uri likovne umetnosti ustvarjal/ a zunaj na prostem. Ustvarjal boš na domačem dvorišču, v bližnjem gozdu ali na travniku. Pazi na svojo varnost, lahko gre s tabo kdo od družinskih članov. Pazite, da se ne boste družili v večji skupini (več kot pet članov).  Tvoja naloga bo, da poiščeš čim več naravnih materialov (kamenje, vejice, listje, pesek …) in iz njih ustvariš pravo umetnino - izdelaj prostorsko obliko po lastni želji. Motiv si lahko izbereš sam (npr. žival, prevozno sredstvo, stavba …) – karkoli. Pomembno je le to, da uporabiš svojo domišljijo in čim več naravnih materialov. Poskusi na določenih delih prikazati simetrijo.  Spodaj v galeriji imaš nekaj primerov izdelkov iz naravnih materialov, ki naj te spodbudijo k tvojemu unikatnemu oblikovanju.  ​Želim ti uspešno ustvarjanje. :)  Sporoči mi, kako ti je ustvarjanje uspelo. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | | |











